armvectores/hy_wikipedia_2023 huggingface dataset:
Երիցակ եպիսկոպոս

Երիցակ եպիսկոպոս (5-րդ դար - 520), հայ հոգևորական, Սյունիքի 7-րդ եպիսկոպոս (519-520)։


== Կենսագրություն ==
Երիցակ եպիսկոպոսը եղել է Գյուտ Գողթնեցու աշակերտը։ Մինչ եպիսկոպոս դառնալը, որպես ճգնավոր գտնվում էր Երիցավանքում։ 519 թվականին Մուշե Ա Այլաբերցի կաթողիկոսի կողմից Սյունիքի եպիսկոպոս է ձեռնադրել, հաջորդելով՝ Մուշե եպիսկոպոսին (483-519)։ Կառուցել է Նոր Երուսաղեմ եկեղեցին։ Նրան հաջորդել է Մակար եպիսկոպոսը (520-547)։


== Ծանոթագրություններ ==
Դեն-Դոբրի

Դեն-Դոբրի (ուկրաիներեն՝ День-Добрий), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Դեն-Դոբրի գյուղում բնակվում էր 19 մարդ։ Բնակչության խտությունը կազմում էր 18,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արցախի Հանրապետության «Մխիթար Գոշ» մեդալ

«Մխիթար Գոշ» մեդալ, Արցախի Հանրապետության պետական պարգև։ «Մխիթար Գոշ» մեդալով պարգևատրվում են այն պետական և հասարակական, քաղաքական գործիչները, ովքեր պետական, հասարակական կամ քաղաքական ոլորտում մեծ ներդրում են ունեցել։


== Ծանոթագրություններ ==
(6618) 1936 SO

(6618) 1936 SO, աստերոիդ աստերոիդների գոտի ներքին մասում։ Հայտնաբերվել է 1936 թվականի սեպտեմբերի 16-ին Քլայդ Տոմբոյի կողմից Ֆլագստաֆում։
Միջին հեռավորությունը Արեգակից կազմում է 1,875165 ա. մ., առավելագույնը մոտենում է 1,7924 ա. մ. հեռավորության վրա և հեռանում 1,9579 ա. մ.։ Արեգակի շուրջ մեկ ամբողջական պտույտ է կատարում 937,9 երկրային օրվա ընթացքում, իր ուղեծրով շարժվելով միջինում 0,383835 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6618) 1936 SO աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիքիմեդիա շարժում

Վիքիմեդիա շարժում, կամ պարզապես Վիքիմեդիա, Վիքիմեդիա նախագծերի մասնակիցների և նրանց սպասարկող կազմակերպությունների համաշխարհային համայնք։


== Պատմություն ==
Շարժումն առաջացել է Վիքիպեդիայի համայնքի հիման վրա և հետագայում տարածվել է Վիքիմեդիայի այլ նախագծերի վրա, ներառյալ Վիքիպահեստը, Վիքիտվյալները և նույնպես ՄեդիաՎիքի ծրագրային ապահովության մշակողների համայնքի վրա։ Այս կամավորներին աջակցում են շատ կազմակերպություններ ամբողջ աշխարհում, այդ թվում նաև Վիքիմեդիա Հիմնադրամը, Վիքիմեդիայի ռեգիոնալ կազմակերպությունները, թեմատիկ կազմակերպությունները և օգտատերերի խմբերը։
«Վիքիմեդիա» անվանումն, որը ստացվել է վիքի և մեդիա բառերի միացումից, առաջին անգամ օգտագործվել է 2003 թվականի մարտին ամերիկացի գրող Շելդոն Ռամփթոնի կողմից նրա նամակում անգլալեզու Վիքիբառարանի փոստային առաքման մեջ՝ երեք ամիս անց դրանից հետո, երբ այդ վիքի նախագիծը դարձել է Ջիմմի Ուելսի կողմից տեղադրված երկրորդը՝ Վիքիպեդիայից հետո։ Եվս երեք ամիս անց հայտարարվել և ստեղծվել է Վիքիմեդիա Հիմնադրամը։ «Վիքիմեդիա» տերմինը նույնպես կարող է վերաբերվել Վիքիմեդիա նախագծերին։


== Նախագծեր ==
Վիքիպեդիա՝ ազատ հանրագիտարան;
Վիքիբառարան՝ ազատ բառարան;
Վիքիգրքեր՝ բաց գրքեր;
Վիքիլուրեր՝ լուրերի ազատ ազբյուր;
Վիքիքաղվածք՝ քաղվածքների հավաքածու;
Վիքիդարան՝ ազատ գրադարան;
Վիքիլսարան՝ բաց ուսումնական համայնք;
Վիքիճամփորդ՝ ազատ համաշխարհային ուղեցույց
Վիքիցեղեր՝ կենդանի օրգանիզմների ցեղերի ազատ ժողովածու;
Վիքիպահեստ՝ ազատ մեդիաբանկ;
Վիքիտվյալներ՝ ազատ և անվճար գիտելիքների բազա, որը կարող է օգտագործվել և մշակվել ինչպես մարդկանց, այդպես էլ մեքենաների կողմից։


== Ծանոթագրություններ ==


== Արտաքին հղումներ ==
Վիքիմեդիայի կայքէջ
Վիքիմեդիա Շարժման կազմվածքի նկարագրություն (ՄետաՎիքի)
(15760) 1992 QB1

(15760) 1992 QB1, աստերոիդ աստերոիդների հիմնական գոտում։ Այս երկնաքարը հայտնաբերվել է 1992 թվականի օգոստոսի 30-ին, ամերիկացի աստղագետներ Դևիդ Ջուիտի և Ջեյն Լուի կողմից Պալոմարյան աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(15760) 1992 QB1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիգոր Պըլտյան

Գրիգոր Պըլտյան (1945, Բեյրութ), Ֆրանսիայում բնակվող հայ բանաստեղծ, արձակագիր և գրականագետ։
1967 թվականին Բեյրութի Նշան Փալանճյան ճեմարանն ավարտելուց հետո տեղափոխվել է Փարիզ, որտեղ Սորբոնի համալսարանում սովորել է փիլիսոփայություն։ Հեղինակել է տասնյակ հատորներ բանաստեղծությունների, վեպեր և գրաքննադատական հոդվածներ։ Պըլտյանտը բնակվում է Փարիզում և երկար տարիներ դասավանդել է INALCO-ում («Արևմտյան լեզուների և քաղաքակրթությունների ազգային ինստիտուտ»), ինչպես նաև Լիոնի կաթոլիկ համալսարանում։
Նրա աշխատանքները հրատարակվել են Լիբանանում, Հայաստանում, Ֆրանսայում և ԱՄՆ-ում։ 


== Ընտրյալ աշխատանքներ ==
Հակաքերթուած (1972)
Հատուածներ «Սենեակ»ի մասին (1972)
Տեղագրութիւն քանդուող քաղաքի մը համար (1976)
Objets & Débris (1978)
Տրամ (1980)
Գրիգոր Նարեկացի լեզուի սահմաններուն մէջ (1985)
Մանտրաներ (1986)
Վայրեր (1986)
Կրակէ շրջանակը Դանիէլ Վարուժանի շուրջ (1988)
Էր (1992)
Հատուածներ հօր (1993)
Ելք. Մանտրաներ Բ. շարք (1993)
Les Arméniens (1994)
Մարտ (1997)
Ի գործ արկանել (1997)
Սեմեր (1997)
Հարուածը (1998)
Դէպի մեծ փոխաբերութիւն (1999)
Զրոյցներ բանաստեղծութեան մասին (1999)
Նշան (2000)
Cinquante ans de littérature arménienne en France, 1922-1972 (2001)
Պատկերը (2003)
Անունը լեզուիս տակ (2003)
Երկուք (2005)
Avis de recherche une anthologie de poésie arménienne contemporaine (2006)
Երկխօսութիւն Նարեկացիի հետ (2008)
Հայկական ֆուտուրիզմ (2009)
Շրջում (2012)
Տարմ (2015)
Կրկնագիր մարդը (2015)
Ի՞նչ չես տեսներ (2016)


== Ծանոթագրություններ ==
Սան Խուան դե Սերդանյոլա

Սան Խուան դե Սերդանյոլա (իսպ.՝ San Julián de Cerdanyola, բասկ.՝ Sant Julia de Cerdanyola, կատ.՝ Sant Julià de Cerdanyola), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրովինցիայում։ Գտնվում է Բերգեդա շրջանում։ Զբաղեցնում է 11,61 կմ² մակեերես։ Բնակչությունը կազմում է 267 (2010 թվական)։


== Ժողովրդագրություն ==


== Ծանոթագրություններ ==


== Արտաքին հղում ==
Página web del Ayuntamiento Archived 2016-10-30 at the Wayback Machine. (իսպ.)
Información de la Generalitat de Catalunya Archived 2007-09-29 at the Wayback Machine.(կատ.)
Información del Institut d'Estadística de Catalunya (կատ.)
ՎԻՏ Ջորջիա (ֆուտբոլային ակումբ)

«ՎԻՏ Ջորջիա» Ֆուտբոլային Ակումբը մասնագիտական ֆուտբոլային ակումբ է, որը հանդես է գալիս Թբիլիսիում։


== Պատմություն ==
«ՎԻՏ Ջորջիա» Ֆուտբոլային Ակումբը հիմնադրվել է 1968 թվականին, Թբիլիսի քաղաքում։


== Նվաճումներ ==
Ումաղլեսի Լիգա
 (2) 2003-04, 2008-09
 (3) 1999-00, 2005-06, 2007-08
 (2) 2002-03, 2004-05Վրաստանի Գավաթ
 (1) 2009-10Վրաստանի Սուպերգավաթ 
 (1) 2008-09


== Արտաքին հղումներ ==
ՎԻՏ Ջորջիա ՖԱ-ի պաշտոնական կայքէջը (վրաց.), (անգլ.)
Կլիմենկի (գյուղ, Ռուդնյանսկի շրջան)

Անվան այլ կիրառումների համար տե՛ս՝ ԿլիմենկիԿլիմենկի (ռուս.՝ Клименки), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելենա Աբաջյան

Ելենա Ավետիքի Աբաջյան (մայիսի 29, 1922(1922-05-29), Թիֆլիս, ԱԽՖՍՀ - 2015, Երևան, Հայաստան), հայ դաշնակահարուհի, մանկավարժ։


== Կենսագրություն ==
Ելենա Աբաջյանը ծնվել է 1922 թվականի մայիսի 29-ին, Թիֆլիս քաղաքում։
1926 թվականից ապրել է Լենինականում, որտեղ ստացել է նախնական երաժշտական կրթություն։ 1934 թվական մասնակցել է պատանի շնորհալիների հանրապետական օլիմպիադային և արժանացել 1-ին մրցանակի։ 1939–1940 թվականին սովորել է Մոսկվայի Գնեսինների անվան երաժշտական ուսումնարանում, 1945 թվականին ավարտել Երևանի Կոմիտասի անվան պետական կոնսերվատորիայի դաշնամուրի բաժինը (Ռոբերտ Անդրիասյանի դասարան)։ 1945 թվականից դասավանդել է նույն կոնսերվատորիայի դաշնամուրի բաժնում։ Ելենա Աբաջյանը միաժամանակ, 1947-1952 թվականներին դասավանդել է Ալեքսանդր Սպենդիարյանի անվան երաժշտական մասնագիտական դպրոցում, 1950–2006 թվականին՝ Երևանի Չայկովսկու անվան երաժշտական դպրոցում։
1970 թվականից եղել է «Երաժիշտ» թերթի խմբագիրը։ Կազմել և խմբագրել է հայ կոմպոզիտորների դաշնամուրային ստեղծագործությունների մի շարք ուսումնական ձեռնարկներ, հեղինակ է նաև մեթոդական ձեռնարկների։ 1992 թվականին ստացել է պրոֆեսորի կոչում։
Մենահամերգներով հանդես է եկել նվագախմբերի հետ։
Ելենա Աբաջյանը մահացել է 2015 թվականին, Երևան քաղաքում։


== Ծանոթագրություններ ==
Օբուրոգ

Օբուրոգ (ռուս.՝ Обурог), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարի Կեհիլ

Գարի Ջեյմս Կեհիլ (անգլ.` Gary James Cahill, դեկտեմբերի 19, 1985(1985-12-19), Դրոնֆիլդ, North East Derbyshire, Դերբիշիր, Դերբիշիր, Անգլիա, Միացյալ Թագավորություն), անգլիացի ֆուտբոլիստ, Չելսի ՖԱ-ի և Անգլիայի ֆուտբոլի ազգային հավաքականի կենտրոնական պաշտպան։ Հիմնականում խաղում է կենտրանակն պաշտպանի դիրքում, բայց արագության և տեխնիկայի կիրառման շնորհիվ կարողանում է խաղալ նաև այլ դիրքերում։


== Երիտասարդական տարիներ ==
Երիտասարդական կարիերան սկսել է Դրոնֆիլդ ՖԱ-ում, մինչև դարձել է 15 տարեկան։ Մինչ այդ ակումբից հեռանալը նա շատ ակումբների կողմից առաջարկներ է ստանում, այնտեղ խաղալու համար։ Նա ընտրում է Աստոն Վիլլան։


== Աստոն Վիլլա ==
2004 թվականին տեղափոխվում է Աստոն Վիլլա։ Դա Գարիի առաջին պրոֆեսիոնալ պայմանագիրն էր։ Գարին իր նորամուտը նշել է «Չելսի - Արսենալ» խաղում։
Այժմ հանդես է գալիս Չելսի ՖԱ-ում 24 համարի ներքո։


== Արտաքին հղումներ ==
whoscored.com
soccerbase.com
transfermarkt.com
Շոմբի Շարփ

Շոմբի Շարփ  (անգլ.՝ Shombi Sharp, նոյեմբերի 14, 1969(1969-11-14), Լոս Անջելես, Կալիֆոռնիա, ԱՄՆ), ՄԱԿ-ի մշտական համակարգող Հնդկաստանում։ 2018 թվականի մայիսի 1-ից մինչև 2021 թվականի նոյեմբերի 15-ը եղել է Հայաստանում ՄԱԿ-ի մշտական համակարգող։
Շոմբի Շարփը հանդիսանում է ՄԱԿ-ի գլխավոր քարտուղարի նշանակված ներկայացուցիչ և բարձր մակարդակով ՄԱԿ-ի պաշտոնյա` դեսպանի կոչումով։


== Կրթություն ==
Շոմբի Շարփը ծնվել է 1969 թվականին ԱՄՆ Լոս Անջելես քաղաքում, մեծացել է Կանզաս Սիթիում։ Սովորել է Փեմբրոք Հիլ դպրոցում, որտեղ հմտացել է երեք մարզաձևերում` ֆուտբոլ, բասկետբոլ և թենիս։
Շոմբի Շարփն ավարտել է Կոլորադոյի համալսարանը՝ ստանալով  տնտեսագիտության մագիստրոսի որակավորում և Կանզասի համալսարանը՝ ստանալով բիզնեսի կառավարման բակալավրի որակավորում։ Չիկագոյի համալսարանի Բուֆ բիզնեսի դպրոցում անցել է գործադիր ղեկավարման դասընթաց, Հարավային Աֆրիկայի ազգային բժշկական համալսարանից և Ստելենբոշի համալսարանից ստացել է ՄԻԱՎ/ՁԻԱՀ-ի մենեջմենթի դիպլոմ։


== Գործունեություն ==
Զարգացման ոլորտում Շարփն իր կարիերան  սկսել է Հարարեում, Զիմբաբվե, որտեղ եղել է Միջազգային CARE-ի ռազմավարական ծրագրերի պատասխանատու, ծրագրի ղեկավար և ճգնաժամերի արձագանքման համակարգող։ 2001-2002 թթ. եղել է ԱՄՆ Կոլորադո նահանգի Նարոպա համալսարանի ծրագրի համակարգող, 2002-2005 թթ.՝ Ռուսաստանում ՄԱԿ-ի զարգացման ծրագրի մշտական ներկայացուցչի օգնական, 2005-2006 թթ.՝ Եվրոպայի և ԱՊՀ երկրների տարածաշրջանային բյուրոյի Արևմտյան Բալկանների ծրագրի ղեկավար Նյու Յորքում։  2006-2010 թվականներին Շարփը Մոսկվայում ղեկավարել է Եվրոպայի և ԱՊՀ երկրների տարածաշրջանային բյուրոյի ՄԻԱՎ/ՁԻԱՀ-ի տարածաշրջանային պրակտիկայի թիմը։ 2010-2014 թթ. Բեյրութում եղել է ՄԱԿ-ի զարգացման ծրագրի ղեկավարի տեղակալ, 2014-2018 թթ.՝ Վրաստանում ՄԱԿ-ի զարգացման ծրագրի մշտական ներկայացուցչի տեղակալ։ 2018 թվականին Շարփը եղել է ՄԱԶԾ մշտական ներկայացուցիչը Հայաստանում և ՄԱԿ-ի մշտական համակարգողը Հայաստանում 2018-2021 թվականներին։
Տիրապետում է  անգլերենի և ռուսերենի, ֆրանսերենի։


== Ընտանիք ==
Ամուսնացած է։ Ունի երկու զավակ։


== Ծանոթագրություններ ==
Մայիսյան աստղեր

«Մայիսյան աստղեր» (ռուս.՝ «Майские звёзды»), 1959 թվական խորհրդա-չեխոսլովակյան գեղարվեստական ֆիլմ, որը նկարահանել է ռեժիսոր Ստանիսավ Ռոստոցկին։


== Սյուժե ==
Ֆիլմը բաղկացած է չորս նովելներից, որոնք պատմում են 1945 թվականի մայիսի հետպատերազմյան Պրահայում տիրող կյանքի մասին։ Գեներալը, չեխական պատահական տանը հանդիպելով փոքրիկ տղայի, հիշում է շրջափակման մեջ զոհված ընտանիքին։ Սակրավորին պետք է կավիճ, որի համար նա գալիս է տեղի դպրոց, որտեղ նա սիրահարվում է ուսուցչուհուն։ Օսվենցիմից վերադարձած փարիզցին գտնում է, որ իր բնակարանը գրավել է գերմանացի, որը կրակում է անցորդների վրա, և ստեղծված իրավիճակին ստիպված են միջամտել խորհրդային տանկիստները։ Խորհրդային սերժանտը, նստելով քաղաքային տրամվայ, հիշում է իր նախապատերազմական մասնագիտությունը և խնդրում է իրեն զիջել վագոնավարի տեղը։


== Դերերում ==


== Նկարահանող խումբ ==
Սցենարիստ՝ Լյուդվիկ Աշկենազի
Ռեժիսոր՝ Ստանիսլավ Ռոստոցկի
Օպերատոր՝ Վյաչեսլավ Շումսկի
Նկարիչ՝ Խրուդոշ Ուգեր
Կոմպոզիտոր՝ Կիրիլ Մոլչանով


== Ծանոթագրություններ ==


== Արտաքին հղումներ ==
«Մայիսյան աստղեր» ֆիլմը YouTube-ում
Խուճապի վանք

Անվան այլ կիրառումների համար տե՛ս՝ Խուճապ (այլ կիրառումներ)Խուճապի վանք, 13-րդ դարի հայկական ճարտարապետական հուշարձան է պատմական Գուգարքի Բողնոփոր գավառում, այժմ Հայաստանի Լոռու մարզի Տաշիրի շրջանում։


== Նկարագիրը ==
Խուճապի վանքը (XIII դ) գտնվում է Լոռու մարզի Պրիվոլնոյե գյուղի մոտակայքում, Լալվար լեռան հյուսիսային լանջին։ 9-10 դարերում կառուցվել է համալիրի ամենահին եկեղեցին, որը միանավ բազիլիկ կառույց է և հիմնադրման առաջին տարիներին գործել է որպես հայադավան մենաստան, իսկ XIII դ Զաքարյանների տիրապետության շրջանում վերածվել է քաղկեդոնի վանքի։ Վանքը կառուցված է ֆելզիտային տուֆի սրբատաշ քարից։ Զույգ մույթով գմբեթավոր հորինվածք է։ Մույթերը միակտուր քարից են, ութանիստ։ Խոր նախաբեմով աբսիդն ունի եռանկյունաձև խորշերով մշակված, արևելյան ճակատում բացվող երեք լուսամուտ։ Մուտքերը երեքն են՝ արևմուտքից, հյուսիսից և հարավից։ Գմբեթի 12 նիստանի կամարաշարով զարդարված բարձրադիր թմբուկի յուրաքանչյուր նիստում նեղ և բարձր լուսամուտ է։ Եկեղեցու արևմտյան ճակատի ողջ երկարությամբ կից է սրահ գավիթը։ Հուշարձանը ունի դեկորատիվ հարուստ հարդարանք։


== Աղբյուրներ ==


== Արտաքին հղումներ ==
Խուճապի վանք
Օխորբերդ

Օխորբերդ, գետակ Ճորոխի ավազանում, նրա աջակողմյան Օլթիի գետ վտակի աջ Ոսխիանի ջրի օժսւնդակը։


== Ծանոթագրություններ ==
Բորիս

Բորիս, տղամարդու բուլղարական և ռուսական անձնանուն։


== Նշանակություն ==
Անվան ծագման և նշանակության վերաբերյալ կան մի քանի կարծիքներ։ Անունը հիմնականում կապվում է նրա առաջին կրողի՝ բուլղարական խան Բոգորիսի (Բորիս I) (հին հունարեն՝ Βογορις, Βωγωρις, Βορισης) հետ, ով եղել է Բուլղարիայի մկրտիչը։ Բորիս I-ը մկրտությունում ստացել է Միխայիլ անունը և իշխանի տիտղոս։
Համաձայն Մաքս Ֆասմերի կարծիքի կարող է ունենալ մոնղոլական ծագում («bogori»-ից — «փոքրիկ»), համաձայն այլ վարկածի՝ անունը կարող է առաջացած լինել սլավոնական Բորիսլավ (Борислав) անունից, որը կազմվել է бор ( «бороться», «побороть» - պայքարել) և слав («слава»- փառք) հիմքերից։ Ալեքսանդրա Սուպերանսկայան անունը կապում է հին պարսկական «վարես» - «ժառանգներ» բառի հետ։
Ըստ բուլղարացի պրոֆեսոր Վ. Բեշեևլիևի՝ անունը հին նախաբուլղարերենից կարող է թարգմանվել որպես ձյունահովազ (իրբիս), իսկ ըստ բուլղարացի դոցենտ Իվան Իվանովի՝ Բորիս անունը իրանական լեզուներից թարգմանաբար կարող է նշանակել «աստծո օծյալ», որ իրանական լեզուներից անցել է նախաբուլղարերենին։
Սուրբ նահատակ Բորիս իշխանը եղել է ռուսական առաջին սրբերից մեկը, ինչի շնորհիվ անունը մեծ տարածում է ստացել։ Նա եղել է Կիևի իշխան Վլադիմիր Սվյատոսլավիչի որդին «բուլղարուհուց» (հնարավոր է՝ բուլղարիայի թագուհուց), այսինքն՝ անունը կարող էր նրան անցնել մորական կողմից։


== Այլ մշակույթներում ==
Հրեաները հաճախ Բորիս անունը տառադարձում են որպես Բեր (Բերլ) և բարուխ, որոնք, սակայն, ստուգաբանորեն կապված չեն Բորիս անվան հետ։


== Հայտնի անվանակիրներ ==
Բորիս Դիաու, ֆրանսիացի պրոֆեսիոնալ բասկետբոլիստ,
Բորիս Պաստեռնակ, ռուս բանաստեղծ, գրող, գրականության Նոբելյան մրցանակի դափնեկիր (1958),
Բորիս Գրեբենշչիկով, Ակվարիում ռոք-խմբի հիմնադիր, ղեկավար և երգերի հեղինակ,
Բորիս Բերեզովսկի, ռուս օլիգարխ, պետական պաշտոնյա և մաթեմատիկոս,
Բորիս Ելցին, Ռուսաստանի Դաշնության առաջին նախագահ,
Բորիս Եֆիմով, ռուս խորհրդային նկարիչ, ԽՍՀՄ ժողովրդական նկարիչ (1967 թ.),
Բորիս Մայորով, խորհրդային հոկեյիստ, օլիմպիական երկակի չեմպիոն (1964 և 1968)։


== Ծանոթագրություններ ==
Պիիկմա

Պիիկմա (էստ․՝ Põikma), գյուղ Էստոնիայի Ռապլամաա նահանգի Կոհիլա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բուբալիա

Բուբալիա, ճանապարհային կայան Փոքր Հայքում՝ Նիկոպոլիս֊Զիմարա ուղեգծի վրա, հիշատակված Պևտինգերյան քարտեզում։ Նիկողայոս Ադոնցը տեղադրում է բարձր Հայք Աշխարհի Դարանաղի գավառում։


== Ծանոթագրություններ ==
Լոս Անդես (դեպարտամենտ)

Անվան այլ կիրառումների համար տե՛ս՝ Լոս Անդես (այլ կիրառումներ)Լոս Անդես (իսպ.՝ Departamento de Los Andes), դեպարտամենտ Արգենտինայում, Սալտա պրովինցիայի կազմում։ Տարածքը՝ 25636 կմ2։ Բնակչությունը՝ 5.6 հազար մարդ։ Բնակչության խտությունը՝ 0.2 մարդ/կմ2։ Վարչական կենտրոնը՝ Սան Անտոնիո դե լոս Կոբրեսն է։


== Աշխարհագրություն ==
Դեպարտամենտը գտնվում է Սալտա պրովինցիայի արևմուտքում։ Սահմանակից է՝

հյուսիսում՝ Խուխույ պրովինցիայում,
արևելքում՝ Լա Պոմա և Կաչի դեպարտամենտին,
հարավ-արևելքում՝ Մոլինոս դեպարտամենտին,
հարավում՝ Կատամարկա պրովինցիային,
արևմուտքում՝ Չիլիին.


== Խոշորագույն բնակավայրեր ==
Սոֆյայի աշխարհը

«Սոֆյայի աշխարհը» (նորվ.՝ Sofies Verden ), վեպ փիլիսոփայության պատմության մասին, որի հեղինակը  նորվեգացի գրող Յոստայն Գորդերն է․ գրվել է 1991 թվականին։


== Ստեղծման պատմությունը ==
Վեպն ի սկզբանե  նախատեսված է եղել երեխաների և նորվեգացի ուսանողների համար, քանի որ փիլիսոփայությունը պարտադիր առարկա էր։ Ըստ ԶԼՄ-ների առանձին տեղեկությունների, Գորդերը հաշվի չի առել, որ վեպը հայտնի է և փաստեր է ներկայացրել արևելյան փիլիսոփաների կենսագրության բացակայության մասին։
Սյուժեի որոշ նմանությունների  պատճաով վեպը երբեմն համեմատվել է Լուիս Քերոլի «Ալիսը Հրաշքների աշխարհում» ստեղծագործության հետ։ Գիրքը լայն արձագանք է գտել և բազմիցս քննադատվել։


== Սյուժե ==
Վեպի կենտրոնում տասնչորսամյա նորվեգացի Սոֆյա Ամունսենն է, ով պարբերաբար նամակներ է ստացել Ալբերտո Նոքսիից։ Նա այդպես աղջկան առաջնորդել է փիլիսոփայության  պատմության էջերով։ Նրանք անցել են երկար ճանապարհ՝ բնափիլիսոփաներից (մ.թ.ա.VII—VI դարեր) մինչXX դարի մեծ մտածողներ։


== Հրապարակումներ ==
Հրապարակումից հետո, առաջին երեք տարիների ընթացքում վեպն զբաղեցրել է բեսթսելլերի առաջին հորիզոնականը։ Մինչև 2008 թվականը վեպը թարգմանվել է 32-38 լեզուներով և տպագրվել է 45-50 երկրներում։ Ռուսաստանում այն առաջին անգամ լույս է տեսել 1997 թվականին (թարգմանություն՝ Տ. Դոբրոնիցկայա )։


== Էկրանավորում ==
Վեպի հիման վրա բեմադրվել է Նորվեգիայի կինոյի պատմության մեջ եղած երաժշտական և ամենաթանկ ֆիլմը՝«Ժամանակի միջանցքները»։ Ֆիլմը արտասահմանում ճանաչում չի ունեցել։


== Ծանոթագրություններ ==


== Արտաքին հղումներ ==
Видеоролик о фильме (на английском языке)
Интервью с Юстейном Гордером
Աստերոիդների ցանկ (123701-123800)

Աստերոիդների ցանկ (123601-123700)  • Աստերոիդների ցանկ  • Աստերոիդների ցանկ (123801-123900)
 Աստերոիդների ցանկ (123601-123700)  • Աստերոիդների ցանկ  • Աստերոիդների ցանկ (123801-123900)
Պավինո (գյուղ, Պավինսկի շրջան)

Պավինո (ռուս.՝ Павино), գյուղ Ռուսաստանի Կոստրոմայի մարզի Պավինսկի շրջանի կազմում։
Բնակչությունը 2002 թվականին գրանցված տվյալներով կազմում էր 3024 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրեմիեր Լիգա 2002-03 (Անգլիա)

Պրեմիեր Լիգա 2002-03-ը Անգլիայի Պրեմիեր Լիգայի 11-րդ սեզոնն էր։
Մալիշևո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՄալիշևոՄալիշևո (ռուս.՝ Малышево), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղավնիով երեխան

«Աղավնիով երեխան» (իսպ.՝ Niño con paloma), իսպանացի և ֆրանսիացի նկարիչ Պաբլո Պիկասոի վաղ շրջանի նկարներից մեկը՝ նկարված 1901 թվականին։ Այն վերաբերվում է երկնագույն շրջանին։ Յուղաներկով նկարված կտավ է:


== Պատմություն և նկարագրություն ==
1900 թվականին Պիկասոն իր ընկերոջ՝ նկարիչ Կարլոս Կասագեմասի հետ մեկնում է Փարիզ, որպիսի այցելի Համաշխարհային ցուցահանդես։ Իր «Վերջին ակնթարթ» նկարը մասնակցել է ցուցահանդեսին։ Ապա ջնջել է այն և փոխարենը նկարել է «Կյանք» նկարը։ Այստեղ նա ծանոթանում է իմպրեսիոնիզմ գեղանկարչության հետ։ Այդ պահին Պիկասոն փնտրում է իր ոճը։ Նա նայում է, ուսումնասիրում և իր մեջ ներշնչում է ֆրանսիական ժամանակակից գեղանկարչի։
1901 թվականին Պիկասոն նորից վերադառնում է Փարիզ, որպիսի Ֆրանսիսկո Իտուրինոի հետ պատրաստվի Ամբրուազ Վոլար պատկերասրահում տեղի ունեցող միասնական ցուցահանդեսին։ Հնարավոր է «Աղավնիով երեխան» նկարը ստեղծված է այդ ժամանակահատվածում, երբ նա իր իսպանացի ընկերնեի հետ ապրում էր Փարիզում։ Պատկերը նկարված է «երկնահույն շրջանի» սկզբում։ Դա վաղ շրջանի աշխատանքներից մեկն է, որում արտահայտված է նկարչի վառ անհատականությունը։ Նա ընդմիշտ թողեց աշակերտությունը, հրապարակեց իր սեփական աշխարհտեսությունը։
Նկարում սպիտակ հագուստով, կարճ և շեկ մազերով փոքրիկ աղջիկ է։ Նրա գոտկատեղին կապված է մուգ կապույտ գոտի։ Աղջիկը սեղմում է կրծքին սպիտակ աղավնուն։ Հողի վրա ընկած է կլոր մարմին, գնդակին նման, ներկված վառ գույներով։ Աղջկա թիկունքում հարթ ընդգծված երանգ է՝ կապույտ երկինք և կանաչ խոտ։ Նկարի տեխնիկան բավականին նոր և հետաքրքիր է։ Այստեղ Պիկասոն հրաժարվում է փայլուն քաղաքական իպերսոնիստներից և նկարում է կոպիտ լայն վրձինով, պարզ գծանշված ձևով։ Ավելորդ դետալները բացթողված են, գույները՝ մգեցված։
Միանգամայն հավանական է, որ Պիկասոն նկարում պատկերել է իր կրտսեր քրոջը՝ Կոնչիտային, որը մահացել է դիֆտերիայից՝ 1895 թվականին։ Այդ ժամանակ նա ծանր վիշտ էր ապրում, և մանկական հիշողությունները անշուշտ ներգրավված էին ստեղծված պատկերում։ «Աղավնիով երեխան» նկարում տեսանելի է նրա ջերմ ու անկեղծ զգացմունքներն աղջկա նկատմամբ։
Նա չէր համակերպվում մտերիմ ընկերոջ՝ Կարլոս Կասագեմասի ինքնասպանության հետ, որի մահով էլ սկսվեց երկնագույն շրջանը իր ստեղծագործության մեջ։ Այդ ժամանակ Պիկասոյի աշխատանքները ցուցադրում էին աղքատ, հիվանդ, թշվառ մարդկանց տառապանքները և փոխանցում նկարչի հոգեվիճակը, հայտնվում է մահը, վիշտը և չքավորությունը։
1924 թվականից «Աղավնիով երեխան» նկարը գտնվում է Մեծ Բրիտանիայում։ Վերջին տարիներին աշխատանքը ցուցադրվել է Լոնդոնում՝ Կուրտոյի արվեստի ինստիտուտում։ 2012 թվականին  Քրիստիս աճուրդում այն վաճառվել է 50 միլլիոն ֆունտ ստերլինգով։ Եվ չնայած աճուրդային տունը հրաժարվում է հրապարակել նկարի նոր տիրոջը, 2013 թվականի ապրիլին Լե Ֆիգորո թերթը հայտարարել է, որ գնորդ դարձավ Կատարի հանրապետական թանգարանը։


== Ծանոթագրություններ ==
Էթել Լիլիան Վոյնիչ

Էթել Լիլիան Վոյնիչ (անգլ.՝ Ethel Lilian Voynich, մայիսի 11, 1864(1864-05-11), Բելինթեմփըլ, Կորկ, Մեծ Բրիտանիայի և Իռլանդիայի միացյալ թագավորություն - հուլիսի 27, 1960(1960-07-27), Նյու Յորք, Նյու Յորք, ԱՄՆ), իռլանդացի և անգլիացի գրող, կոմպոզիտոր։
Վոյնիչը բրիտանացի հայտնի մաթեմատիկոս Ջորջ Բուլի դուստրն է և Միխայիլ Ուիլֆրեդ Վոյնիչի կինը։


== Կենսագրություն ==


=== Ծնողներ ===
Իր հորը նա փաստացի չի ճանաչել, քանի որ հայրը մահացել է նրա ծնվելուց առաջ։ Նրա մայրը՝ Մերի Էվերեսթը եղել է տաղանդավոր մաթեմատիկոս, և մաթեմատիկայի ուսուցչուհի։ Նրանց ընտանիքը դեռ շատ վաղուց հայտնի է եղել ամբողջ աշխարհում, որովհետև Մերիի հորեղբոր՝ Ջորջ Էվերեսթի անունով է կոչվում Հիմալայների ամենաբարձր կետը ՝ Էվերեստը։


=== Պատանեկություն ===
1882 թվականին Էթելը ստացել է մի փոքր ժառանգություն և ընդունվել է Բեռլինի երաժշտական կոնսերվատորիա որպես դաշնակահարուհի։ Ժամանելով Լոնդոն, նա հանդիպել է ներգաղթյալների հետ, որոնց մեջ էր ռուս գրող Սերգեյ Կռավչինսկին։ Գրողը շատ երկար պատմել է իր և իր երկրի ՝ Ռուսաստանի մասին։ Էթելը մեծ ցանկություն է ունեցել լինել Ռուսաստանում, որը իրականացրել է 1882 թվականին։ Նա Ռուսաստանում աշխատել է 2 տարի որպես դաստիարակչուհի և երաժշտության ուսուցչուհի։


=== Ամուսնություն ===
1882 թվականին ամուսնացել է Միխայիլ Վիլֆրեդ Վոյնիչի հետ և տեղափոխվել Անգլիա։


== Գործունեություն ==


=== «Բոռ» ===
Լինելով ռուս գրող Կռավչինսկու հետ ունեցած շփման ազդեցության տակ և կարդալով իտալական հայրենասերների կենսագրությունը գրել է «Բոռ»ը։ Նա ստեղծել է իր հերոսի՝ Արթուր Բերտոնի պատկերն ու բնավորությունը։ Նույն կեղծանունն ուներ հույն հայտնի փիլիսոփա Սոկրատեսը։ 1897 թվականին «Բոռ»ը հրապարակվում է ԱՄՆ-ում և Անգլիայում։ Հաջորդ տարի, Ռուսաստանում է հայտնվում ռուսերեն թարգմանությամբ, որտեղ ունենում է մեծ հաջողություն։ Ավելի ուշ գիրքը բազմիցս հրատարակվել է տարբեր լեզուներով։
1928, 1955, 1980 թվականներին Էթել Վոյնիչի վեպի հիման վրա նկարահանվել է «Բոռը» ֆիլմը։


=== Այլ ստեղծագործություններ ===
1895 թվականին նա գրել է «Ռուսաստանի հումորը» (ռուս.՝ Юмор России) գիրքը։ Միևնույն ժամանակ նա անգլերեն լեզվով թարգմանում է շատ ռուս գրողների ու բանաստեղծների գրքեր։
1901 թվականին նա ավարտում է «Ջեք Ռեյմոնդ» վեպը։
1911 թվականին նա անգլերեն է թարգմանել Տարաս Շևչենկոյի քնարական վեց բանաստեղծություններ։
Ավելի ուշ, երկար ժամանակ նա ոչինչ չի գրել և չի թարգմանել, միայն զբաղվել է երաժշտական գրականությամբ։ Նա ստեղծել է մի քանի երաժշտական աշխատանքներ, որոնցից ամենահաջողվածը «Բաբելոն» երաժշտական երկն է։


== Մահ ==
Էթել Լիլիան Վոյնիչը մահացել է 1960 թվականի հուլիսի 27-ին 96 տարեկանում։ Համաձայն իր կտակի, նրա մարմինը այրել են և մոխիրը սփռել Նյու Յորքի կենտրոնական այգում։


== Ստեղծագործություններ ==
Բոռ
Կոտրված ընկերություն
Հանիր քո կոշիկը
Ջեք Ռեյմոնդ
Օլիվիա Լեթեմ


== Ծանոթագրություններ ==


== Հղումներ ==
Էթել Վոյնիչ. Հոդված «Вокруг света» ամսագրից Archived 2007-09-26 at the Wayback Machine.
http://www.peoples.ru/art/literature/prose/roman/voynich/
Էթել Լիլիան Վոյնիչ — գրողի տաղանդի մասին Archived 2006-08-10 at the Wayback Machine.
http://www.ojstro-voynich.narod.ru - Բոռը Էսպերանտո լեզվով
1959 British Pathé Footage of Visit to Ethel Lilian Voynich in New York by Soviet Ballet delegation Archived 2011-06-11 at the Wayback Machine.
Կոմս Մոնտե-Քրիստո (հեռուստասերիալ, 1998)

Անվան այլ կիրառումների համար տե՛ս՝ Կոմս Մոնտե-Քրիստո (այլ կիրառումներ)«Կոմս Մոնտե-Քրիստո» (ֆր.՝ Le Comte de Monte-Cristo), Ֆրանսիայի, Իտալիայի և Գերմանիայի համատեղ արտադրությամբ մինի սերիալ, որի ռեժիսորն է Ժոզե Դայանը։ Նկարահանվել է 1998 թվականին Ալեքսանդր Դյումայի համանուն վեպի հիման վրա։ Գլխավոր դերերը կատարել են Ժերար Դեպարդիեն և Օռնելա Մուտին։


== Սյուժե ==
1815 թվականին, իր և գեղեցկուհի Մերսեդեսի նշանադրության օրը, երիտասարդ ծովային կապիտան Էդմոն Դանտեսը առանց դատավարության և հետաքննության բանտարկվում է Իֆ ամրոցում։
Քսան տարի Դանտեսը անցկացնում է ամրոցի զնդաններում, մինչև նրան հաջողվում է փախչել։ Մոնտե-Քրիստո կղզում նա գտնnւմ է հեքիաթային գանձեր, որոնց մասին նրան պատմել է խցի հարևանը։ Ազատ ու հարուստ Դանտեսը մի տարի ճանապարհորդում է արևելքում։
Բայց հասնում է վրեժխնդրության ժամը, և նախկին գերին արդեն Փարիզի ճանապարհին էր` հանելուկային կոմս Մոնտե-Քրիստոյի դիմակի տակ։
Անհամար հարստությունը և նուրբ գործելաձևը Մոնտե-Քրիստոյին թույլ են տալիս առանց դժվարության մտնել փարիզյան բարձր հասարակություն։ Երեք դավադիրներից, որոնց պատճառով բանտում էր հայտնվել Դանտեսը, ոչ մեկը նրան չի ճանաչում։ Միայն Մերսեդեսը, որը դարձել էր չարագործ Մոնդեգոյի օրինական կինը, կասկածում էր սիրելիի վերադարձի մասին, ում  թաղել էր իր մտքերի մեջ ավելի քան քսան տարի առաջ...
Մեկ իտալացի քահանայի տեսքով, մեկ անգլիացի լորդի դիմակով Մոնտե-Քրիստոն մտնում է իր թշնամիների կյանք, որպեսզի գտնի նրանց առավել խոցելի տեղերը և տա արժանի հակահարված։
Մերսեդեսից վրեժ լուծելու համար, Մոնտե-Քրիստոն Քամիլա դը լա Ռիշարդեին օգնության ձեռք է մեկնում։ Սակայն կոմսին խանդը ոչ պակաս ցավ էր պատճառում, քան Մերսեդեսին. նա մնացել էր կոմսի սիրելի կինը, ինչպես եղել էր միշտ։


== Դերերում ==


== Ծանոթագրություններ ==
Ասյա Ալեքսանյան

Ասյա Ալեքսանյան (նոյեմբերի 27, 1945(1945-11-27), Մայկոպ, Խորհրդային Ռուսաստան), խորհրդային հայ դերասանուհի։ ՀՀ վաստակավոր արտիստ (2011)։


== Կենսագրություն ==
Ասյա Ալեքսանյանը ծնվել է 1945 թվականի նոյեմբերի 27-ին Մայկոպ քաղաքում։
1973 թվականին ավարտել է Երևանի գեղարվեստա-թատերական ինստիտուտի դերասանական ֆակուլտետը (դասախոս՝ Վ. Աճեմյան)։
Աշխատել է Վանաձորի Հ․ Աբելյանի անվան դրամատիկական թատրոնում։ 1999 թվականից՝ Սունդուկյանի անվան ակադեմիական դրամատիկական թատրոնի դերասանուհի։


== Ֆիլմագրություն ==


== Ծանոթագրություններ ==
Press

«Press» (հայ.` Մամուլ), ամերիկացի ռեփեր Քարդի Բիի երգը, որ թողարկվել է որպես սինգլ 2019 թվականի մայիսի 31-ին։


== Նախապատմություն և թողարկում ==
2018 թվականի դեկտեմբերին Քարդի Բին Ինստագրամում հրապարակել է հատված երգից։ Ավելի ուշ նա ասել է, որ պատրաստվում է թողարկել այն որպես աինգլ, բայց դրա փոխարեն որոշել է թողարկել «Money» երգը։ Կես տարվա ընթացքում երգի հատվածը դիտվել է ավելի քան 100 000 000 անգամ, ինչը լավագույն արդյունքներից մեկնէ  սոցիալական ցանցում։ Ի վերջո կատարողը հայտարարել է, որ սինգլտ թողարկվելու է մայիսի վերջին։ Մայիսի 27-ին Քարդի Բին թողարկել է մի քանի պորոմ նկարներ, որոնցում ինքը ներկայանում է որպես մեղադրյալ դատարանի դահլիճում։ Նկարներից մեկում երգչուհին ձեռնաշղթաներով նստած է դատարանի շենքում. այդ կադրը հղում է Էյլին Ուոռնոսի պատմությանը, որը եղել է սերիական մարդասպան և երկրորդ կին-մոլագարը միացյալ նահանգների պատմության մեջ։ Մայիսի 31-ին երգի հետ միասին ներկայացվել է նաև պաշտոնական շապիկը։


== Երաժշտական տեսահոլովակ ==
Երգի տեսահոլովակը ներկայացվել է 2019 թվականի հունիսի 26-ին, իսկ ռեժիսորը եղել է ինքը Քարիդ Բին։


== Համերգային ելույթներ ==
Քարդի Բին երն առաջին անգամ կենդանի կատարմամբ ներկայացրել է BET Awards 2019 մրցանակաբաշխության ժամանակ, ինչպես նաև կատարել է «Clout» երգն իր ամուսնու՝ Offset-ի հետ։


== Հիթ-շքերթներ ==


== Ծանոթագրություններ ==


== Արտաքին հղումներ ==
 Cardi B & Offset In FIRE “Clout” & “Press” Performance At The BET Awards!
Լեեդի

Լեեդի (էստ․՝ Leedi), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 64 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եկատերինա Գամովա

Եկատերինա Գամովա (ռուս.՝ Екатерина Александровна Гамова), հոկտեմբերի 17, 1980(1980-10-17), Չելյաբինսկ, ՌԽՖՍՀ, ԽՍՀՄ)՝ ռուս վոլեյբոլիստ։ Նա Ռուսաստանի վոլեյբոլի ազգային հավաքականի անդամ էր, երբ այն 2006 թ. վոլեյբոլի և 2010 թ. դարձավ վոլեյբոլի աշխարհի առաջնության ոսկե մեդալակիր և 2000 և 2004 թթ Օլիմպիական խաղերում նվաճեց արծաթե մեդալ։ Նրա հասակը 2.02 մետր է, իսկ ոտքի չափսը՝ 49։ Նա աշխարհի ամենաբարձրահասակ կին մարզիկն է։


== Ծանոթագրություններ ==
Հայերը Ռոդոսթոյում

Ռոդոսթո (թուրքերեն՝ Թեքիրդաղ՝ հայերեն Թագավորասարի «Թեքֆյուրդաղ» աղավաղումից), առաջին հայ բնակիչները եղել են 17-րդ դարի սկզբին ջալալիների ասպատակությունների և թուրք-պարսկական ավերիչ պատերազմների հետևանքով (1606-1607) Կամախից, Ակնից, Կարինից, Երզնկայից և այլ հայաբնակ վայրերից տեղահանվածները։


== Բնակչություն ==
19-րդ դարից 20-րդ դարերին հայերի թիվը Ռոդոսթոյում 15 հազար էր (քաղաքի բնակչության գրեթե կեսը)։ Զբաղվել են առևտրով, արհեստներով, ձկնորսությամբ, հողագործությամբ, այգեգործությամբ։ Եղել են նաև բժիշկներ, ճարտարապետներ, իրավաբաններ։


== Հայկական եկեղեցիներ ==
Առաջին հայկական եկեղեցին՝ Սուրբ Հրեշտակապետը, կառուցվել է 1607 թվականին՝ համայնքի հոգևոր առաջնորդ Գրիգոր Դարանաղցու նախաձեռնությամբ։ Թուրքերի կողմից ավերվելուց հետո նույն տեղում կառուցվել է Սուրբ Հովհաննես եկեղեցին։ 19-րդ դարի վերջին և 20-րդ դարի սկզբին Ռոդոսթոյում գործել են Սուրբ Թագավոր, Սուրբ Խաչ, Սուրբ Փրկիչ եկեղեցիները, որոնց անուններով էլ կոչվել են քաղաքի հայկական թաղամասերը։ Ռոդոսթոն թեմի առաջնորդանիստ քաղաք էր, որի հոգևոր ենթակայության տակ էր Մալղարա, Չոռլու, Սիլիվրի քաղաքների հայ բնակչությունը։


== Ուսումնական հաստատություններ ==
Գործել են Հովնանյան, Հիսուսյան վարժարանները։ Դպրոց են ունեցել նաև հայ բողոքականները։ 19-րդ դարի վերջից Ռոդոսթոյում գործել են հասարակական-լուսավորական, բարեգործական, մարմնամարզական, սկաուտական կազմակերպություններ, լսարան-ընթերցասրահներ։


== Այլ կազմակերպություններ ==

Գործունեություն են ծավալել ՀՀԴ և ՍԴՀԿ տեղական կազմակերպությունները, մշակութային միությունները (անդամներից շատերը մասնակցել են Արևմտյան Հայաստանի ազատագրության համար Կովկասում կազմակերպված հայդուկային շարժումներին, եղել են օսմանյան լծից Մակեդոնիայի ազատագրության համար մարտնչող հայ ֊բուլղարական ապստամբական զորախմբերում)։ Ռողոսթոյում ներկայացումներով հանդես են եկել Կոստանդնուպոլսից հրավիրված Մ. Մնակյանի, Թ. Ֆասուլաճյանի, Վ. Փափազյանի թատերախմբերը։ 1908 թվականին լույս է տեսել «Կայծեր» խմորատիպ թերթը։ 1895-1896 թվականներին և հատկապես 1915 թվականից հետո Ռոդոսթոյի հասարակական կյանքն անկում է ապրել, իսկ 1922 թվականի զանգվածային բռնագաղթից հետո քաղաքը վերջնականապես հայաթափվել է։ Հայերն ապաստան են գտել Բուլղարիայում, Հունաստանում, Ռումինիայում, Ֆրանսիայում և այլուր։


== Հայտնի ծնունդներ ==
Ռոդոսթոյում են ծնվել կամ ռոդոսթոցի ծնողների զավակներ են Ամենայն հայոց կաթողիկոս Վազգեն Ա-ն, ակադեմիկոս Հրաչյա Աճառյանը, երգահան Բարսեղ Կանաչյանը, կինոբեմադրիչ Անրի Վեռնոյը (Աշոտ Մալաքյան), գրողներ Վազգեն Շուշանյանը, Սեդա Սևանը, մի շարք նշանավոր հասարակական ֊քաղաքական ու մշակութային գործիչներ։
Լճային դպրոց (բանաստեղծների խումբ)

«Լճային դպրոց» բանաստեղծների (The Lake School of poets), 18-րդ դարի վերջի 19-րդ դարի սկզբի անգլիական ռոմանտիկ բանաստեղծների խումբ, որոնք ապրել են Անգլիայի հյուսիսում, այսպես կոչված, «լճերի երկրում»։ «Լճային դպրոց»-ի բանաստեղծներ Ու. Վորդսվորթը, Ս. Քոլրիջը և Ռ. Սաութին հայտնի են նաև «լեյկիստներ» (անգլերեն lake - լիճ բառից) անունով։ Իրենց ստեղծագործությունը հակադրելով 18-րդ դարի կլասիցիստական ու լուսավորական ավանդույթին, նրանք ռոմանտիկական ռեֆորմ կատարեցին անգլիական պոեզիայում։ Նրանք սկզբում ողջունեցին Ֆրանսիական հեղափոխությունը, հետագայում երես թեքեցին նրանից։ «Լեյկիստներ»-ի քաղաքական հայացքները գնալով ռեակցիոն դարձան։ Տարիների հետ անկում ապրեց նաև նրանց պոեզիան։ Սակայն վաղ շրջանի լավագույն ստեղծագործությունները մինչև հիմա էլ անգլիական պոեզիայի հպարտությունն են։
Վելիկայա Ցվիլյա

Վելիկայա Ցվիլյա (ուկրաիներեն՝ Велика Цвіля), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Վելիկայա Ցվիլյա գյուղում բնակվում էր 870 մարդ։ Բնակավայրը զբաղեցնում է 4442 կմ² տարածք։ Բնակչության խտությունը կազմում էր 195,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովհաննես Սանդղկավանեցի

Հովհաննես Սանդղկավանեցի (ծննդյան և մահվան թվականներն անհայտ), XI դարի կեսի հայ գրիչ և մանրանկարիչ։
Ստեղծագործել է Արշարունյաց գավառի Սանդղկա վանքում (Երասխաձոր, Կաղզվանի մոտ)։ Հովհաննես Սանդղկավանեցու մեզ հայտնի երեք ձեռագրերն էլ պահվում են Մատենադարանում։ 1053 թվականի Ավետարանը (ձեռագիր № 3793) գրվել ու նկարազարդվել է Սանդղկա վանքում։ Երկրորդի՝ «Մուղնու Ավետարան»-ի (ձեռագիր № 7736) ընդօրինակման թվականը և տեղն անհայտ են։ Այն ճոխ նկարազարդված է տերունական նկարներով, գլխազարդերով և զարդագրերով, իսկ առաջինը՝ նաև լուսանցազարդերով։ Հայ գրչության արվեստում փաստորեն առաջին անգամ լուսանցազարդի, գլխազարդերի և զարդագրերի հանդիպում ենք այս ձեռագրերում, որտեղ գիրը, նկարը և գրանյութն արտակարգ ներդաշնակության մեջ են։ Երկուսն էլ մագաղաթե, երկաթագիր Ավետարաններ են։ Երրորդ ձեռագրի (հայտնի է «Բեգունց Ավետարան» անունով, ձեռագիր № 10099) միայն լուսանցազարդերն է ծաղկել Հովհաննես Սանդղկավանեցին, 1060 թվականին։


== Գրականություն ==
Մաթևոսյան Ա., Գրիչ Հովհաննես Սանդղկավանեցի («Մողնու Ավետարանը»), ԲՄ, № 10, 1971:
Իզմայլովա Տ. Ա., Հովհաննես Սանդղկավանեցի (ալբոմ), Երևան, 1986։
(5994) Յակուբովիչ

(5994) Յակուբովիչ (անգլ.՝ Yakubovich), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 29-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,849113 ա. մ., առավելագույնը մոտենում է 2,194 ա. մ. հեռավորության վրա և հեռանում 3,5043 ա. մ.։ Արեգակի շուրջ մեկ ամբողջական պտույտ է կատարում 1756,56 երկրային օրվա ընթացքում, իր ուղեծրով շարժվելով միջինում 0,204946 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5994) Յակուբովիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանադայի մարզեր ու տարածքներ

Կանադան զբաղեցնում է Հյուսիսային Ամերիկայի հյուսիսի մեծ մասը։ Երկրի աշխարհագրությունը բաժանվում է վարչական բաժանումների՝ տասը մարզեր և երեք տերիտորիաներ։ 1867 թվականին, երբ ձևավորվեց Կանադան, Բրիտանական Հյուսիսային Ամերիկայի երեք մարզեր ՝ Նյու Բրանսուիկը, Նոր Շոտլանդիան, Կանադայի մարզը միավորվեցին և ձևավորվեց ֆեդերատիվ գաղութ, որն ի վերջո, հաջորդ դարում դարձավ ինքնիշխան պետություն։ Իր ողջ պատմության ընթացքում Կանադայի միջազգային սահմանները մի քանի անգամ փոխվել են, և երկիրը չորս օրիգինալ մարզերից աճել և հասել է ներկայիս տասը մարզերի և երեք տերիտորիաների։


== Մարզեր ==
Ալբերտա (անգլ.՝ Alberta), մայրաքաղաքը՝ Էդմոնտոն։ Բնակչությունը՝ 3 873 745 մարդ (2012 թվականի դրությամբ)։ Մակերեսը՝ 661 848 կմ²։
Բրիտանական Կոլումբիա (անգլ.՝ British Columbia), տարածքը՝ 948, 7 հազար կմ քառակուսի։ Վարչական կենտրոնը՝ Վիկտորիա։
Մանիտոբա (անգլ.՝ Manitoba), վարչական կենտրոնը՝ Վինիպեգ, տարածքը՝ 650․1 հազ․ կմ², բնակչությունը 1 200 000 մարդ։
Նյու Բրանսուիկ (անգլ.՝ New Brunswick), վարչական կենտրոնը՝ Ֆրեդերիկտոն, տարածքը՝ 72, 5 հազար կմ²։
Նյուֆաունդլենդ և Լաբրադոր (անգլ.՝  Newfoundland and Labrador), վարչական կենտրոնը՝ Սենթ Ջոնս քաղաք, բնակչությունը 533, 8 հազար մարդ (2001 թ-ի տվյալներով)։
Նոր Շոտլանդիա (անգլ.՝ Nova Scotia), տարածքը՝ 54․6 հազար կմ քառակուսի, վարչական կենտրոնը՝ Հալիֆաքս։
Օնտարիո (անգլ.՝ Ontario),  կենտրոնը՝ Տորոնտո ։ Կանադայի մայրաքաղաք Օտտավան նույնպես գտնվում է Օնտարիոյում։ Նահանգի տարածքը կազմում է 1 076 395 կմ², իսկ բնակչությունը՝ 12 160 282 (2006 թ-ի մարդահամարի տվյալներով)։
Էդուարդ արքայազնի կղզի, (անգլ.՝  Prince Edward Island), , վարչական կենտրոնը՝ Շարլոթթաուն, տարածությունը 5․6 հզ․ կմ² է, բնակչությունը՝ մոտ 138 000 մարդ (2004)։
Քվեբեկ (անգլ.՝ Quebec), վարչական կենտրոնը՝ Քվեբեկ քաղաք, բնակչությունը՝ 735000 մարդ, տարածքը՝ 1667441 կմ²։
Սասկաչևան (անգլ.՝ Saskatchewan), տարածքը՝ 651, 9 հազար կմ², վարչական կենտրոնը՝ Ռիջայնա։


== Պատմություն ==
Մի քանի մարզեր նախկին բրիտանական գաղութներ էին։ Քվեբեկը ի սկզբանե եղել է Ֆրանսիայի գաղութը, մինչդեռ մյուսներն ավելացվցին, որի արդյունքում Կանադան մեծացավ։ Իր մարզերով և տարածքներով Կանադան համարվում է աշխարհում երկրորդ մեծ երկիրը։


== Տարածքներ ==
Հյուսիսարևմտյան տարածքներ (անգլ.՝ Northwest Territories), 1967 թվականից տարածքի կենտրոնը Յելոունաուֆ քաղաքն է։ Տարածքի մակերեսը կազմում է 1 346 106 կմ² (երրորդը ամբողջ Կանադայում), որի 15, 2% զբաղեցնում է Հյուսիսային սառուցյալ օվկիանոսը։ Բնակչությոնը կազմում է 42 940 մարդ (2009 թվականի մարդահամարի տվյալներով)։
Նունավուտ (անգլ.՝ Nunavut), տարածքի կենտրոնը Իկալուիտ քաղաքն է, Նունավուտի մակերեսը կազմում է 2 093 190 կմ² (ամենամեծն է ամբողջ Կանադայում), իսկ բնակչությունը՝ 33 220 մարդ (13-րդը ամբողջ Կանադայում)։
Յուկոն (անգլ.՝ Yukon), տարածք Կանադայի հյուսիսարևմտյան մասում։ Բնակչությունը կազմում է 31 000 մարդ, մայրաքաղաքը Ուայթհորսն, տարածքը կազմում է 482 443 կմ²։


== Կանադայի վարչական բաժանման քարտեզ ==


== Մարզային օրինսդիր կառույցներ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
բնակչության հարցերով պետդեպարտամենտ(չաշխատող հղում)
Մեսմի

Մեսմի (ֆր.՝ Maissemy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 1 կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02452։


== Բնակչություն ==
2010 թվականի տվյալներով՝ համայնքի բնակչությունը կազմում է 245 մարդ։


== Տնտեսություն ==
2010 թվականին համայնքի 151 աշխատունակ (15-64 տարեկան) բնակիչներից 110-ը տնտեսապես ակտիվ էին, 41-ը՝ ոչ ակտիվ (ակտիվության ցուցանիշը կազմել 72,8%, 1999 թվականին եղել է 77,0%)։ 110 տնտեսապես ակտիվ բնակիչներից աշխատում էին 103-ը (55 տղամարդ և 48 կին), գործազուրկ էին 7 մարդ (4 տղամարդ 3 կին)։ 41 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 22-ը՝ թոշակառուներ 10-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ - Մեսմի (ֆր.)
Արպոնվիլ

Արպոնվիլ (ֆր.՝ Harponville), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 148 մարդ, բնակչության խտությունը` 53.82 մարդ/կմ²։ Բնակավայրը զբաղեցնում է 2.75 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 21 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 94 աշխատունակ (15-64 տարեկան) բնակիչ, որոնցից ակտիվ էին 73-ը, իսկ ոչ ակտիվները` 21։ Ակտիվության ցուցանիշը կազմում է 77,7 %։ 73 աշխատունակ մարդկանցից աշխատել է 71 անձ (37 տղամարդ և 34 կին)։ Գործազուրկ են եղել 2 անձ (2 տղամարդ և 0 կին)։ 21 անաշխատունակներից 8-ը եղել են աշակերտներ կամ ուսանողներ, 11-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեն Ժերմեն դյու Սեդր

Սեն Ժերմեն դյու Սեդր (ֆր.՝ Saint-Germain-du-Seudre ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժենի դը Սանտոնժ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17342։


== Բնակչություն ==
Համայնքի բնակչությունը 2010 թվականին կազմում էր 359 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեն Ժերմեն դյու Սեդրի վիճակագրության ազգային ինստիտուտ (ֆր.)
Նիկոլայ Կոմլիչենկո

Նիկոլայ Նիկոլաևիչ Կոմլիչենկո (հունիսի 29, 1995(1995-06-29), Plastunovskaya, Դինսկայայի շրջան, Կրասնոդարի երկրամաս, Ռուսաստան), ռուս ֆուտբոլիստ, չեխական «Մլադա Բոլեսլավ» ակումբի հարձակվող։


== Կենսագրություն ==
Նիկոլայ Անատոլևիչ Կոմլիչենկոյի որդին է, որը հայտնի է «Դրուժբա», «Կուբան» և մի շարք այլ ակումբներում իր ելույթներով։ «Կրասնոդար» ակումբի սան է։ 2013 թվականին կատարել է նորամուտը երկրորդ թիմում՝ «Կրասնոդար-2»-ում, որը հանդես էր գալիս երկրորդ դիվիզիոնում։ 2014 թվականի մարտի 7-ին կատարել է նորամուտը Պրեմիեր լիգայում՝«Տոմ» ակումբի դեմ խաղում (1:1)։
2016 թվականի ամռանը վարձավճարով տեղափոխվել է Չեխական «Սլովան» (Լիբերեց)։ Պայմանագիրը նախատեսվել է մեկ մրցաշրջանի համար։ Չեխիայի առաջնությունում անցկացրել է 12 խաղ և խփել երեք գոլ։ 2016 թվականի ավարտին ժամկետից շուտ վերադարձել է հիմնական ակումբ։
2017 թվականի ամռանը վարձավճարով վարձավճարային հիմունքներով տեղափոխվել է Մլադա-Բոլեսլավ։ 2019 թվականի հունվարի 29-ին ակումբը գնել է ֆուտբոլիստի տրանսֆերը։


== Ազգային հավաքական ==
2014 թվականի Ռուսաստանի մինչև 19 տարեկանների հավաքականում անցկացրել է երկու խաղ և խփել 2 գոլ։
2019 թվականի մայիսի 14-ին առաջին անգամ ընդգրկվել է Ռուսաստանի հավաքականի ընդլայված կազմում՝ մասնակցելու Եվրո-2020 որակավորման փուլի՝ Սան Մարինոյի և Կիպրոսի հավաքականների դեմ խաղերին։ 2019 թվականի մայիսի 23-ին ընդգրկվել է խաղացողների վերջնական հայտացուցակում, որոնք հրավիրվել են մասնակցելու 2020 թվականի Եվրոպայի առաջնության որակավորման փուլերին, բայց երկու խաղում էլ խաղադաշտ դուրս չի եկել։


== Ձռքբերումներ ==


=== Անհատական ===
Երկրորդ դիվիզիոնի «Հարավ» տարածաշրջանի լավագույն ռմբարկու - 2015/16 (24 գոլ)։
Չեխիայի առաջնության լավագույն ռմբարկու - 2018/19 (29 գոլ)
Չեխիայի առաջնության լավագույն հարձակվող - 2018/19
Չեխիայի առաջնության լավագույն լեգիոներ - 2018/19:


== Ելույթների վիճակագրություն ==


=== Ակումբային վիճակագրություն ===
2019 թվականի օգոստոսի 1-ի տվյալներով:


== Ծանոթագրություններ ==


== Արտաքին հղումներ ==
Ֆուտբոլիստի էջը «Մլադա Բոլեսլավի» կայքում(չեխ.)
Ֆուտբոլիստի էջ առաջին լիգայում(չեխ.)
Նովոպետրովկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ՆովոպետրովկաՆովոպետրովկա (ուկրաիներեն՝ Новопетрівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Նովոպետրովկա գյուղում բնակվում էր 218 մարդ։ Բնակավայրը զբաղեցնում է 0,743 կմ² տարածք։ Բնակչության խտությունը կազմում էր 293,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վալդեվերդեխա

Վալդեվերդեխա (իսպ․՝ Valdeverdeja)՝ համայնք Իսպանիայում՝ Կաստիլիա-Լա Մանչա ինքնավար համայնքի Տոլեդո պրովինցիայի Լա Կամպանա դե Օլոպեսա շրջանում։ Տարածքը՝ 67 կմ²։ Բնակչությունը՝ 722 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 117 կմ։


== Պատմություն ==
Քաղաքը հիմնադրվել է 1678 թվականին։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Համելբուրգ

Համելբուրգ (գերմ.՝ Hammelburg), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Բադ Կիսինգեն շրջանի կազմում։ Բնակչությունը կազմում է 11 521մարդ (ըստ 2010 թվականի դեկտեմբերի 31-ի)։ Տարածքը կազմում է 128,89 կմ²։ Պաշտոնական կոդ՝ 09 6 72 127։
Կոմունան բաժանված է 10 գյուղական համայնքի։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Հաստատուն բաղադրության օրենք

Հաստատուն բաղադրության օրենք, քիմիայի հիմնական օրենքներից, ըստ որի որևէ միացության բաղադրությունը, անկախ դրա ստացման եղանակից, հաստատուն է։ Քիմիական յուրաքանչյուր միացության մեջ մտնող տարրերի զանգվածների հարաբերությունը հաստատուն է։ Հաստատուն բաղադրության օրենքը խստորեն կիրառելի է գազային, հեղուկ, ինչպես նաև առհասարակ օրգանական բոլոր միացությունների համար։ Հաստատուն բաղադրությամբ նյութերը կոչվում են դալթոնիդներ։ Բյուրեղային միացությունների բաղադրությունները կարող են լինել հաստատուն (դալթոնիդներ) և փոփոխական (բերթոլիդներ կամ ոչ ստեքիոմետրական միացություններ)։ Օրենքը ձևակերպել է Ժ. Պրուստը Կ. Բերթոլեի հետ երկարատև գիտական բանավեճերից (1801—1808) հետո։
Փարիզի 2-րդ շրջան

Փարիզի 2-րդ շրջան (ֆր.՝ Arrondissement de la Bourse), Ֆրասիայի մայրաքաղաք Փարիզի վարչական շրջաններից մեկը։ Փարիզի 2-րդ շրջանը ամենափոքր վարչական շրջանն է և զբաղեցնում է 99 հա մակերես։


== Պատմություն ==
2-րդ շրջանը ձևավորվել է 15-րդ և 16-րդ դարերում քաղաքի հյուսիսային սահմանների ընդլայնման արդյունքում, սակայն առաջին շենքերը կառուցվել են 14-րդ դարում։ Այդ ժամանակ Շառլ V-ի պատվերով կառուցված քաղաքի պարիսպը հասնում էր այսօրվա Ռյու Դաբոկիր։ Լյուդովիկոս XIII-ի օրոք շրջանը հասնում էր ներկայիս սահմանին, որտեղ այսօր տարածվում են «մեծ բուլվարները»։ Շրջանի սահմանները վերջնականապես որոշվել են 1860 թվականին։


== Աշխարհագրական դիրք ==
Փարիզի 2-րդ շրջանը տեղակայված է Սեն գետի աջ ափին։ Հյուսիսում այն սահմանակից է 9-րդ և 10-րդ, հարավում՝ 1-ին, արևելքում՝ 3-րդին և արևմուտքում՝ 8-րդ շրջաններին։


== Բնակչություն ==
1999 թվականի մարդահամարի համաձայն, 2-րդ շրջանում բնակիչների թիվը 19.585 մարդ էր, բնակչության խտությունը 19,783 մարդ/կմ² էր։ Սա նշանակում է, որ այստեղ ապրում էր Ֆրանսիայի մայրաքաղաքի բնակչության մոտավորապես 0,9%-ը։


== Կառավարման մարմիններ ==
2014 թվականի ապրիլին Կանաչների ներկայացուցիչ Ժակ Բուտոն երրորդ անգամ ընտրվել է քաղաքապետ (Jacques Boutault).
Քաղաքապետարանի հասցեն՝
8, Rue de la Banque
75002 Փարիզ

Հեռախոս՝ +33 (0) 1 53 29 75 02


== Վարչական բաժանում ==
2-րդ շրջանը ներառում է հետևյալ թաղամասերը (5-8).

Quartier Gaillon
Quartier Vivienne
Quartier du Mail
Quartier de Bonne-Nouvelle.


== Տեսարժան վայրեր ==

Բրոնյարի պալատ (Փարիզի բորսային պալատ)
Ֆրանսիայի ազգային գրադարան
Կոմիկ օպերա
Նոտր Դամ դը Վիկտուար բազիլիկ
«Գրան Ռեքս»
Կոլբեր պատկերասրահ
Վիվիեն պատկերասրահ


=== Փողոցներ, հրապարակներ ===
Ավենյու դը օպերա
Բոն Նուվել բուլվար
Պուասսոներ բուլվար
Կապուցինոկ բուլվար
Սեն Դենի բուլվար
Մոնմարտր բուլվար
Սևաստոպոլյան բուլվար
Սեպտեմբերի 4 փողոց
Հաղթանակի հրապարակ
Օպերայի հրապարակ


== Տրանսպորտ ==
Մետրո՝ գծեր 3, 4, 8 և 9։


== Ծանոթագրություններ ==


== Արտաքին հղումներ ==
2-րդ շրջանի պաշտոնական կայք Archived 2019-10-09 at the Wayback Machine.
«Portrait d'arrondissement. 2e arrondissement»։ APUR։ Արխիվացված է օրիգինալից 2017-11-09-ին։ Վերցված է 2017-11-09
Դուբովսկի շրջան (այլ կիրառումներ)

Դուբովսկի շրջան, կարող է վերաբերել՝

Դուբովսկի շրջան - Ռուսաստանի Ռոստովի մարզի 43 շրջաններից մեկը
Դուբովսկի շրջան - մունիցիպալ շրջան Ռուսաստանի Դաշնության Վոլգոգրադի մարզում
Ֆարադ

Ֆարադ (նշանակումը՝ Ֆ, F), էլեկտրական ունակության չափման միավոր Միավորների միջազգային համակարգում, անվանվել է անգլիացի ֆիզիկոս Մայքլ Ֆարադեյի պատվին։
1 ֆարադը հավասար է այն կոնդենսատորի ունակությանը, որի բևեռների միջև 1 կուլոն լիցքը առաջացնում է 1 վոլտ լարում՝

1 Ֆ = 1 Կլ/1 Վ = I·T/U:
Ф = Ա² · վ4 · կգ−1 · մ−2 = Ջ2/վ = Կլ2/Ջ = վ/Օհմ:
Նիկոլոս Իզորիա

Նիկոլոս Իզորիա, (վրաց.՝ ნიკოლოზ იზორი, օգոստոսի 31, 1985(1985-08-31), Փոթի, Վրացական ԽՍՀ, ԽՍՀՄ), վրացի պրոֆեսիոնալ բռնցքամարտիկ։


== Կենսագրություն ==
2004 թվականին Վրաստանում անցկացված ամառային օլիմպիական խաղերի ժամանակ երրորդ փուլից հետո դուրս մնաց մրցարշարից, պարտվելով Ադրբեջանի ներկայացուցիչ Ֆուադ Ասլոնովին։
2004 թվականին տեղի ունեցած սիրողական բռնցքամարտի առաջնությունում նվաճել է երրորդ պատվավոր հորիզոնականը։ 2008 թվականի օլիմպիական խաղերի ընթացքում նա հաղթել է Թատո Բատշեգին՝ 14-4 հաշվով, սակայն հետո պարտվել Շային Իմրանովին՝ 9-18 հաշվով։


== Ծանոթագրություններ ==